Γεγονότα Δεκεμβρίου 2015

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Δεκέμβριο του 2015, συνοδευόμενα από τις πηγές μέσω των οποίων μεταδόθηκαν. 

## 1η Δεκεμβρίου

;Οικονομία
*Το Διεθνές Αεροδρόμιο Ελευθέριος Βενιζέλος καταρρίπτει το δικό του ρεκόρ για τους περισσότερους επιβάτες, καθώς το 11μηνο του 2015 έφτασαν τα 16,9 εκατομμύρια, επίδοση που είναι η καλύτερη στην ιστορία του Διεθνούς Αερολιμένα Αθηνών. (in.gr)

;Νόμος και έγκλημα
*Απομακρύνεται από τα καθήκοντά του ο αστυνομικός διοικητής του Σικάγο, Γκάρι ΜακΚάρθι, με εντολή του δημάρχου Ραμ Εμάνουελ, έπειτα από την κατακραυγή που προκάλεσε η δολοφονία 17χρονου Αφροαμερικανού από λευκό αστυνομικό. (CNN)

;Επιστήμη και τεχνολογία
*Η Αλόννησος γίνεται η πρώτη περιοχή στην Ελλάδα που καταργεί την πλαστική σακούλα.(kathimerini.gr)

;Αθλητισμός
*Τελείται στο Καλλιμάρμαρο Στάδιο η αφή της Ολυμπιακής Φλόγας για τους Χειμερινούς Ολυμπιακούς Αγώνες Νέων, που θα διεξαχθούν τον Φεβρουάριο του 2016 στο Λιλεχάμερ της Νορβηγίας. (Πρώτο Θέμα)

## 2 Δεκεμβρίου
;Πόλεμος και επιθέσεις
*Η βρετανική Βουλή των Κοινοτήτων υπερψηφίζει τη συμμετοχή της Βρετανίας στους βομβαρδισμούς θέσεων του Ισλαμικού Κράτους και επί συριακού εδάφους. (in.gr)
*Το Υπουργείο Άμυνας του Καμερούν ανακοινώνει ότι ο στρατός της αφρικανικής χώρας με την υποστήριξη περιφερειακής στρατιωτικής δύναμης, έχει σκοτώσει τουλάχιστον 100 μέλη της ισλαμιστικής οργάνωσης Μπόκο Χαράμ και απελευθέρωσαν 900 άτομα που κρατούνταν όμηροι.(The Guardian)
*Επεισόδιο πυροβολισμών του 2015 στο Σαν Μπερναρντίνο
**Τρία άτομα ανοίγουν πυρ στο Σαν Μπερναρντίνο της Καλιφόρνια σε κέντρο για ΑΜΕΑ, σκοτώνοντας τουλάχιστον 14 άτομα και τραυματίζοντας άλλα 14 σε ένα περιστατικό εσωτερικής τρομοκρατίας, όπως περιγράφεται από τις αστυνομικές αρχές. (Reuters) , (''Los Angeles Times''), (AFP via ''The Australian''), (CNN), (Fox News), (''The Washington Post'')
**Σε δεύτερο περιστατικό στο Σαν Μπερναρντίνο σκοτώνεται από τα πυρά της αστυνομίας ένας ύποπτος και ένας άλλος τίθεται υπό κράτηση λίγο αργότερα. (''The New York Times''), (''Los Angeles Times'')

;Τέχνες και πολιτισμός
*Στην πρώτη έκδοση στη Γερμανία μετά τον Δεύτερο Παγκόσμιο Πόλεμο, ανακοινώνεται από το Ινστιτούτο Σύγχρονης Ιστορίας του Μονάχου η έκδοση του έργου "Ο Αγών μου" του Αδόλφου Χίτλερ. (New York Times) (The Week)

;Καταστροφές και δυστυχήματα
*Καταρρακτώδεις βροχές πλήττουν το κρατίδιο Ταμίλ Ναντού της Ινδίας, με τον αριθμό των νεκρών να ανέρχεται στους 188.(''The Hindu'')

;Πολιτική και εκλογές
*Το Κοινοβούλιο του Λιβάνου αποτυγχάνει να εκλέξει Πρόεδρο για 32η συνεχή φορά.(Ya Libnan)

## 3 Δεκεμβρίου
;Πόλεμος και επιθέσεις
*Η βρετανική αεροπορία πλήττει θέσεις των τζιχαντιστών του Ισλαμικού Κράτους στη Συρία, λίγες ώρες μετά την έγκριση της βρετανικής Βουλής των Κοινοτήτων σε επέκταση των επιχειρήσεων και επί συριακού εδάφους. (in.gr)

;Νόμος και έγκλημα
*Ο Όσκαρ Πιστόριους κρίνεται ένοχος για φόνο της Στέενκαμπ έπειτα από αναίρεση της προηγούμενης απόφασης από νοτιοαφρικανικό εφετείο.(BBC News)

;Οικονομία
*Σε γενική απεργία κατέρχονται ο ιδιωτικός και ο δημόσιος τομέας στην Ελλάδα, εναντίον των αλλαγών στο ασφαλιστικό. (iefimerida.gr)

;Πολιτική και εκλογές
*Δημοψήφισμα του 2015 στη Δανία:
**Στις κάλπες προσέρχονται οι ψηφοφόροι στη Δανία, προκειμένου να αποφασιστεί αν θα συνεχίσουν να συμμετέχουν ως χώρα στην κοινή ευρωπαϊκή πολιτική για τη δικαιοσύνη και τις εσωτερικές υποθέσεις που περιλαμβάνει και τις πολιτικές μετανάστευσης. (euronews)
**Η πρόταση απορρίπτεται από τους ψηφοφόρους με ποσοστό 53,7%.(capital.gr)

## 4 Δεκεμβρίου
;Πόλεμος και επιθέσεις
*Σε επίθεση με όλμο στο κεντρικό Αφγανιστάν σκοτώνονται τουλάχιστον 12 άτομα. (Tolo News)
*Σε μία κίνηση αλληλεγγύης προς τη Γαλλία μετά τις επιθέσεις του 2015 στο Παρίσι, το γερμανικό κοινοβούλιο εγκρίνει την αποστολή στρατιωτικών δυνάμεων εναντίον του Ισλαμικό Κράτος του Ιράκ και της Συρίας στη Συρία. (Liberal)
*Από έκρηξη βόμβας στην αιγυπτιακή πρωτεύουσα Κάιρο σκοτώνονται τουλάχιστον 16 άτομα. (Reuters)

## 5 Δεκεμβρίου

;Πόλεμος και επιθέσεις
*Τουλάχιστον 30 άτομα σκοτώνονται και περισσότερα από 80 τραυματίζονται από βομβιστική επίθεση που διαπράττουν 3 γυναίκες σε νησιωτική αγορά στη Λίμνη Τσαντ. Ως ύποπτη για τις επιθέσεις θεωρείται η οργάνωση Μπόκο Χαράμ. (Al Jazeera), (BBC);Δυστυχήματα και καταστροφές
*Από πυρκαγιά σε εξέδρα άντλησης πετρελαίου στην Κασπία Θάλασσα σκοτώνονται 32 εργάτες. (CBC News), (''The Daily Mail''))]
*Η Σκότλαντ Γιαρντ ανακοινώνει ότι η επίθεση με μαχαίρι στο μετρό του Λέιτονστοουν αντιμετωπίζεται ως περιστατικά τρομοκρατίας. Ένας άντρας τραυματίζεται. (BBC)

;Καταστροφές και δυστυχήματα
*Στο Λονδίνο πεθαίνει 1 άτομο από τις πλημμύρες στην Κάμπρια του Ηνωμένου Βασιλείου. (BBC)
*Οι αρχές κηρύσσουν την Τρίπολη σε κατάσταση εκτάκτου ανάγκης, όπου τα σκουπίδια δεν έχουν περισυλλεχθεί εδώ και 3 μήνες.(''The International New York Times'')

;Διεθνείς σχέσεις
*Διάσκεψη των Ηνωμένων Εθνών για την Κλιματική Αλλαγή 2015
**Οι αντιπρόσωποι που συμμετέχουν στη διάσκεψη για τις κλιματικές αλλαγές στο Παρίσι καταλήγουν σε σχέδιο συμφωνίας.(BBC)

## 6 Δεκεμβρίου
;Πόλεμος και επιθέσεις
*Εμφύλιος πόλεμος στην Υεμένη
**Ο κυβερνήτης της κυβερνητικής επαρχίας του Άντεν Τζαφάρ Μοχάμεντ Σαάντ σκοτώνεται μαζί με 6 φρουρούς σε επίθεση αυτοκτονίας στην πόλη Άντεν.Για την επίθεση την ευθύνη αναλαμβάνει το Ισλαμικό Κράτος. (Reuters) (BBC)
*Εμφύλιος πόλεμος στη Συρία:
**Σε αεροπορικές επιθέσεις στην επαρχία Ράκα της Συρίας σκοτώνονται τουλάχιστον 32 άτομα και άλλα 40 τραυματίζονται. (Reuters) (AFP μέσω Dawn)

;Καταστροφές και δυστυχήματα
*Από τις πλημμύρες στην νότια Ινδία πέθαναν τουλάχιστον 280 άτομα. (Indian Broadcast News live)  (AAP μέσω Special Broadcasting Service)
*Από τη σύγκρουση ενός τρένου με μικρό λεωφορείο στην Τζακάρτα σκοτώνονται 14 άνθρωποι. (Channel News Asia) 

;Νόμος και έγκλημα
*Σημειώνονται συγκρούσεις ανάμεσα σε αριστερούς διαδηλωτές και στην ελληνική αστυνομία στην Αθήνα, με τουλάχιστον 18 συλλήψεις. (Reuters)

;Πολιτική και εκλογές
*Βουλευτικές εκλογές στη Βενεζουέλα 2015:
**Στις κάλπες προσέρχονται οι πολίτες στη Βενεζουέλα για τις βουλευτικές εκλογές, με το Τραπέζι της Δημοκρατικής Ενότητας, που είναι αντιπολίτευση, να κερδίζει μεγάλη νίκη.(skai.gr) 
*Δημοψήφισμα για σύνταγμα στην Αρμενία το 2015:
**Στην Αρμενία οι πολίτες ψηφίζουν σε δημοψήφισμα υπέρ της αλλαγής του πολιτεύματος από προεδρική σε κοινοβουλευτική δημοκρατία σε ποσοστό 66,2% των ψήφων. (Radio Free Europe/Radio Liberty)
*Γαλλικές περιφερειακές εκλογές 2015:
**Οι πολίτες στη Γαλλία ψηφίζουν στον πρώτο γύρο των περιφερειακών εκλογών, τρεις εβδομάδες μετά τις πολύνεκρες τρομοκρατικές επιθέσεις στο Παρίσι. Το Εθνικό Μέτωπο κερδίζει μεγάλα ποσοστά. (Reuters) (France 24) (France24)
;Αθλητισμός
*Στο ποδόσφαιρο, οι Portland Timbers κερδίζουν τον αγώνα πρωταθλήματος της Major Leagueγια το 2015, επικρατώντας με 2–1 στο Columbus Crew SC. (''Daily Mail'')

## 7 Δεκεμβρίου
;Πόλεμος και επιθέσεις
*Εμφύλιος πόλεμος στο Ιράκ
**Η Τουρκία αρνείται να αποσύρει τις δυνάμεις της από το βόρειο Ιράκ παρότι της δόθηκε τελεσίγραφο 48 ωρών από το Ιράκ να φύγουν από τη χώρα. (Reuters)
*Σεισμός μεγέθους 7,2 βαθμών της κλίμακας Ρίχτερ πλήττει το Τατζικιστάν. Δεν αναφέρονται θύματα ή ζημίες. (AP)  (USGS) (''The Independent'')

;Πολιτική και εκλογές
**Βουλευτικές εκλογές στη Βενεζουέλα 2015:
*Η αντιπολίτευση στη Βενεζουέλα κερδίζει την πλειοψηφία στο κοινοβούλιο για πρώτη φορά εδώ και 16 χρόνια, σύμφωνα με τα αποτελέσματα των χθεσινών εκλογών. (alhpa tv)
*Παραιτείται η πρωθυπουργός της Λετονίας Λαϊμντότα Στραουγιούμα. (Η Άποψη)

## 8 Δεκεμβρίου
;Πόλεμος και επιθέσεις
*To BBC μεταδίδει, επικαλούμενο βελγική πηγή, ότι η ελληνική αστυνομία προσπάθησε να συλλάβει στην Αθήνα τον φερόμενο ως εγκέφαλο της επίθεσης της 13ης Νοεμβρίου στο Παρίσι, Αμπντελχαμίντ Αμπαούντ, τον Ιανουάριο, στη διάρκεια αποτυχημένης επιχείρησης.(in.gr)

;Δυστυχήματα και καταστροφές
*Από τη βύθιση σκάφους στα ανοικτά των τουρκικών ακτών πεθαίνουν 6 παιδιά και άλλα 8 άτομα διασώζονται. Το πλοίο μετέφερε μετανάστες και είχε προορισμό την Ελλάδα.(kathimerini.gr)

;Νόμος και έγκλημα
*Δικαστήριο της Πρετόρια κάνει δεκτό το αίτημα του Όσκαρ Πιστόριους να καταβάλει εγγύηση ώστε να μη φυλακιστεί άμεσα, έπειτα από την καταδίκη του για τον φόνο της Ρίβα Στέενκαμπ. (skai.gr) 

;Τέχνες και πολιτισμός
*Το βραβείο Τέρνερ απονέμεται στην κολεκτίβα αρχιτεκτόνων «Assemble», που αποτελείται από αρχιτέκτονες ηλικίας κάτω των 30 ετών. (naftemporiki.gr) 

## 9 Δεκεμβρίου
;Πόλεμος και επιθέσεις
*Ισραηλινοπαλαιστινιακή σύρραξη (2015)
**Σκοτώνεται από ισραηλινά πυρά ένας έφηβος Παλαιστίνιος στη διάρκεια επιδρομής σε προσφυγικό στρατόπεδο της Βηθλεέμ της Δυτικής Όχθης. (Al Jazeera)
*Πόλεμος στο Αφγανιστάν:
**Σε επίθεση των Ταλιμπάν που σημειώνεται στο Διεθνές Αεροδρόμιο Κανταχάρ με αποτέλεσμα να σκοτωθούν τουλάχιστον 37 στρατιώτες και άλλοι 35 να τραυματιστούν. (Reuters)
*Πόλεμος του Ναγκόρνο-Καραμπάχ
**Για πρώτη φορά από την κατάπαυση του πυρός που κηρύχθηκε με τη βοήθεια της Ρωσίας το 1994, άρματα μάχης του Αζερμπαϊτζάν βομβαρδίζουν θέσεις στο θύλακα του Ναγκόρνο-Καραμπάχ, με αποτέλεσμα τον θάνατο ενός στρατιώτη του Ναγκόρνο-Καραμπάχ. (AFP μέσω Yahoo)

;Τέχνες και κουλτούρα
*Η Γερμανίδα καγκελάριος Άνγκελα Μέρκελ ονομάζεται από το περιοδικό **[[Τάιμ (περιοδικό)|Τάιμ]]** Πρόσωπο της Χρονιάς. (CNN International)
*Απονέμεται το Νόμπελ Ειρήνης για το 2015 στο Όσλο. Με το βραβείο τιμάται το Κουαρτέτο Εθνικού Διαλόγου της Τυνησίας. (euronews)

;Διεθνείς σχέσεις
*Οι ΗΠΑ επεκτείνουν τις κυρώσεις εναντίον της Βόρειας Κορέας. (BBC)

;Πολιτική και εκλογές
*Γενικές εκλογές στον Άγιο Βικέντιο και Γρεναδίνες 2015:
**Έπειτα από τη διεξαγωγή των εκλογών του Δεκεμβρίου του 2015, το Εργατικό Κόμμα Ενότητας (ULP) του πρωθυπουργού Ραλφ Γκονσάλβες κερδίζει μία ακόμη νίκη και ο Γκονσάλβες την 4η συνεχή πρωθυπουργική θητεία.(Caribbean 360) 

## 10 Δεκεμβρίου

;Πόλεμος και επιθέσεις
*Ο Πρόεδρος της Τουρκίας Ρετζέπ Ταγίπ Ερντογάν σε δήλωσή του αποκλείει το ενδεχόμενο τα τουρκικά στρατεύματα να αποσυρθούν από το Ιράκ. (kathimerini.gr)
*Τουλάχιστον 12 άτομα σκοτώνονται σε τριπλή βομβιστική επίθεση με παγιδευμένα αυτοκίνητα στη συριακή συνοικία της Ταλ Ταμέρ. (naftemporiki.gr) 

;Τέχνες και πολιτισμός
*Ανακοινώνονται οι υποψηφιότητες για τις Χρυσές Σφαίρες 2015, που θα απονεμηθούν για 73η χρονιά τον Ιανουάριο του 2016. (''LA Times'') 

## 11 Δεκεμβρίου
;Πόλεμος και επιθέσεις
*Τρεις Παλαιστίνιοι σκοτώνονται από ισραηλινές δυνάμεις σε 2 διαφορετικά επεισόδια στη Χεβρώνα (ο ένας από τους δύο που σκοτώθηκαν επεχείρησε να εμβολίσει με το αυτοκίνητό του στρατιώτες) και στη Δυτική Όχθη. (Today)  (AP via Stars & Stripes)

;Διεθνείς σχέσεις
*Ο Άνιμπαλ Καντάφι, γιος του αποβιώσαντα ηγέτη της Λιβύης Μοαμάρ Καντάφι και απαχθείς από εξτρεμιστές, απελευθερώνεται στην Μπααλμπέκ του Λιβάνου. Οι απαγωγείς του Καντάφι ανέφεραν ότι ζητούσαν πληροφορίες για το τι απέγινε ο σιίτης κληρικός Μούσα αλ Σαντρ, ο οποίος εξαφανίστηκε στη διάρκεια ταξιδιού στην Τρίπολη του Λιβάνου το 1978. (AP μέσω ABC News) (Epoch Times)  (AP μέσω NBC News-update) rs)]

## 12 Δεκεμβρίου
*Εμφύλιος πόλεμος στη Συρία:
**Σε βομβιστική επίθεση με παγιδευμένο όχημα σκοτώνονται 16 άτομα και αρκετά ακόμα τραυματίζονται. Μια δεύτερη έκρηξη σημειώνεται σε νοσοκομείο στην αλ Ζάχρα, ανατολικά της παλαιάς πόλης Χομς. (Reuters) (EuroNews)
*Ο στρατός του Μπουρούντι αναφέρει ότι 87 άτομα σκοτώθηκαν και 45 δράστες συνελήφθησαν στις συγκρούσεις που έγιναν χθες σε τρεις στρατιωτικές θέσεις στην Μπουζουμπούρα. Πρόκειται για τα χειρότερα βίαια επεισόδια από την απόπειρα πραξικοπήματος της περασμένης άνοιξης.(Reuters) (AFP via Global Post) 

;Διεθνείς σχέσεις
*Διάσκεψη του 2015 για την Κλιματική Αλλαγή
**Αντιπρόσωποι από 196 χώρες εγκρίνουν συμφωνία για τη δραστική μείωση των αερίων θερμοκηπίου στο Παρίσι. Το σχέδιο δράσης προβλέπει το τέλος της εποχής των ορυκτών καυσίμων. (''Washington Post'')

;Πολιτική και εκλογές
*Ο πρόεδρος Γιαγιά Τζαμέ της Γκάμπια κηρύσσει τη χώρα σε ισλαμική δημοκρατία.(''The Guardian'')
*Σαουδαραβικές δημοτικές εκλογές 2015
**Οι ψηφοφόροι στη Σαουδική Αραβία προσέρχονται στις κάλπες για τις δημοτικές εκλογές, με γυναίκες να είναι υποψήφιες και ψηφοφόροι για πρώτη φορά στην ιστορία της χώρας. (''Los Angeles Times'')

;Αθλητισμός
*Στο αμερικάνικο ποδόσφαιρο, ο Ντέρικ Χένρι της ποδοσφαιρικής ομάδας Αλαμπάμα Κρίμσον Τάιντ κερδίζει το Τρόπαιο Χέισμαν (Heisman Trophy) για τον καλύτερο παίκτη του κολεγιακού ποδοσφαίρου.(CNN)

## 13 Δεκεμβρίου

;Πόλεμος και επιθέσεις
*Σε βομβιστική επίθεση που σημειώνεται σε πολυσύχναστη αγορά της πόλης Παρασινάρ του βορειοδυτικού Πακιστάν, σκοτώνονται (Mega TV)
*Εμφύλιος πόλεμος στη Συρία
**Οι αντάρτικες δυνάμεις της Συρίας βομβαρδίζουν τη Δαμασκό, σκοτώνοντας 3 άτομα και τραυματίζοντας άλλα 30. Οι κυβερνητικές δυνάμεις απαντούν με αεροπορικές επιθέσεις στην ανταρτοκρατούμενη Ντούμα, βορειοανατολικά της πρωτεύουσας, και με πυραύλους στις πόλεις Γκάουτα και Σάκμπα, με αποτέλεσμα να σκοτωθούν τουλάχιστον 35 άτομα σύμφωνα με το Συριακό Παρατηρητήριο για τα Ανθρώπινα Δικαιώματα. (AP μέσω ''The Washington Post'')  (Reuters) 

;Δυστυχήματα και καταστροφές
*Τουλάχιστον 23 άτομα πεθαίνουν και ισάριθμα τραυματίζονται από πυρκαγιά που ξεσπά σε νευρολογική-ψυχιατρική κλινική στο Βορονέζ της Ρωσίας. Άλλα 28 άτομα διασώθηκαν. (Η Σύγχρονη Ρωσία)

;Πολιτική και εκλογές
*Στην Κεντροαφρικανική Δημοκρατία διεξάγεται δημοψήφισμα για την αποκατάσταση της σταθερότητας στη χώρα. Ωστόσο, σε συγκρούσεις την ημέρα του δημοψηφίσματος σκοτώνονται 2 άτομα και άλλα 20 τραυματίζονται. (CNN Greece)
*Σαουδαραβικές δημοτικές εκλογές 2015:
**Μια ημέρα μετά τις δημοτικές εκλογές, ανακοινώνεται ότι για πρώτη φορά στη χώρα μια γυναίκα, η Σάλμα μπεν Χιζάμπ αλ-Οτέιμπι, εξελέγη δημοτική σύμβουλος (στη Μέκκα).(ethnos.gr)
*Γαλλικές περιφερειακές εκλογές 2015
**Σύμφωνα με τις δημοσκοπήσεις έξω από τα εκλογικά τμήματα, στον σημερινό δεύτερο γύρο των περιφερειακών εκλογών η συντηρητική αντιπολίτευση του πρώην προέδρου Νικολά Σαρκοζύ κερδίζει την πρωτιά σε 5 από τις 13 κύριες περιφέρειες, με τους Σοσιαλιστές του προέδρου Φρανσουά Ολλάντ να κερδίζουν τουλάχιστον 3 περιφέρειες. Το ακροδεξιό Εθνικό Μέτωπο δεν κερδίζει σε καμία περιφέρεια. (''The Guardian'') (Politico) (''The Straits Times'')

## 14 Δεκεμβρίου
;Ένοπλες συγκρούσεις και επιθέσεις
*Εμφύλιος πόλεμος στην Υεμένη
**Δύο ανώτεροι στρατιωτικοί διοικητές από Σαουδική Αραβία και η Ηνωμένα Αραβικά Εμιράτα σκοτώνονται, συμπεριλαμβανομένου του επικεφαλής των ειδικών δυνάμεων της Σαουδικής Αραβίας στην Υεμένη, Συνταγματάρχη Αμπντάλα αλ Σαχιάν, μαζί με δεκάδες στρατιώτες του συνασπισμού στη διάρκεια πυραυλικής επίθεσης από αντάρτες Χούθι στη βάση τους κοντά στην πόλη της Ταΐζ στη νοτιοδυτική Υεμένη. (Reuters) 

;Οικονομία και επιχειρήσεις
*Η τιμή του πετρελαίου φθάνει στα χαμηλότερα επίπεδα από τον Δεκέμβριο του 2008. (Reuters)
*. ('' Το Seattle Times '') ('' ΗΠΑ Σήμερα '') ('' Το Seattle Times '' - φόντο)

;Καταστροφές και δυστυχήματα
*Τουλάχιστον 41 άνθρωποι σκοτώνονται σε δυστύχημα με λεωφορείο κοντά στην πόλη Σάλτα στη βορειοδυτική Αργεντινή. (BBC)

;Επιστήμη
* Η βροχή μετεωριτών των Διδυμιδών είναι ορατή απόψε. (Lifehacker)

## 15 Δεκεμβρίου
;Ένοπλες συγκρούσεις και επιθέσεις
*Συριακός εμφύλιος πόλεμος
**Το ΟΗΕ Γραφείο για τον Συντονισμό των Ανθρωπιστικών Υποθέσεων αναφέρει ότι οι αυξημένες αεροπορικές επιδρομές από τη Ρωσία ανάγκασαν οργανώσεις ανθρωπιστικής βοήθειας να περιορίσουν τις προσπάθειες αρωγής τους, γεγονός που επιδεινώνει την ανθρωπιστική κρίση στη Βόρεια Συρία. (''The Washington Post'')
*Εξέγερση ισλαμιστών στη Νιγηρία
** Τουλάχιστον 30 άνθρωποι σκοτώθηκαν μετά την επίθεση μαχητών της Μπόκο Χαράμ σε τρία χωριά της βορειοανατολικής πολιτείας Μπόρνο της Νιγηρίας. (AFP μέσω του Yahoo)
*Στρατιωτική επέμβαση εναντίον του ΙΣΙΣ
**Η Γαλλική Πολεμική Αεροπορία πραγματοποιεί τα πρώτα πυραυλικά πλήγματα με στόχο το Ισλαμικό Κράτος του Ιράκ και της Συρίας στις εγκαταστάσεις του Ιράκ, συμπεριλαμβανομένου και "ενός κέντρου εκπαίδευσης και υλικοτεχνικής αποθήκης", σύμφωνα με το γαλλικό Υπουργείο Άμυνας. (AFP μέσω του Defense News)
*Εμφύλιος πόλεμος στην Κολομβία:
**Η κυβέρνηση και οι αντάρτες του FARC υπογράφουν συμφωνία για να αποζημιωθούν τα θύματα (ή οι συγγενείς) του εμφυλίου πολέμου και να συσταθούν ειδικά δικαστήρια ενώπιον των οποίων θα προσαχθούν πρώην μαχητές από όλες τις πλευρές. (real.gr)

;Καταστροφές και δυστυχήματα
*Ο τυφώνας Μελόρ (Νόνα) προκαλεί εκτεταμένες πλημμύρες και διακοπές ρεύματος στις Φιλιππίνες. Περισσότεροι από 700.000 άνθρωποι εγκατέλειψαν τα σπίτια τους πριν από την καταιγίδα που έπληξε τη χώρα αργά το βράδυ της Δευτέρας. (''Νιου Γιορκ Τάιμς'')

;Διεθνείς σχέσεις
*Η Σαουδική Αραβία ανακοινώνει το σχηματισμό μιας 34μελούς στρατιωτικής συμμαχίας κατά της τρομοκρατίας, που απαρτίζεται από χώρες όπως η Αίγυπτος, το Κατάρ, τα Ηνωμένα Αραβικά Εμιράτα, η Τουρκία, η Μαλαισία και το Πακιστάν με κοινές επιχειρήσεις με έδρα το κέντρο της Ριάντ. (SBS) (ΒΝΟ News)

;Επιστήμη και τεχνολογία
* Εκτοξεύεται από το κοσμοδρόμιο του Μπαϊκονούρ στο Καζακστάν το Soyuz TMA-19Μ, που αποτελείται από την 46η αποστολή με μέλη του πληρώματος το Ρώσο Γιούρι Μαλεντσένκο, τον Αμερικανό Τίμοθι Κόπρα και τον Βρετανό Τιμ Πικ, με προορισμό το Διεθνή Διαστημικό Σταθμό (ISS) με τον Πικ να γίνεται ο πρώτος βρετανός που εκπροσωπεί την Ευρωπαϊκή Υπηρεσία Διαστήματος στον Διεθνή Διαστημικό Σταθμό. (Bay News 9) ('' The Daily Telegraph '') 

## 16 Δεκεμβρίου

;Δυστυχήματα και καταστροφές
*Από ναυάγιο ξύλινης βάρκας στην οποία επιβαίνουν πρόσφυγες και μετανάστες, πνίγονται 2 άτομα και διασώζονται άλλα 83 στα ανοικτά της Λέσβου.(naftemporiki) 

;Πολιτισμός και τέχνες
*Ο δίσκος του Μάικλ Τζάκσον "Thriller" γίνεται ο πρώτος που πούλησε περισσότερα από 30 εκατομμύρια αντίτυπα στις ΗΠΑ, καταρρίπτοντας το δικό του προηγούμενο ρεκόρ, 6 χρόνια μετά το θάνατο του καλλιτέχνη. (in.gr)

;Νόμος και έγκλημα
*Σε ισόβια καταναγκαστικά έργα καταδικάζεται Καναδός πάστορας στη Βόρεια Κορέα, ο οποίος κατηγορείται για ανατρεπτική δράση εναντίον του καθεστώτος. (Xinhua)

;Πολιτική και εκλογές
*Ο 33ος γύρος της ψηφοφορίας για εκλογή Προέδρου στον Λίβανο αποβαίνει άκαρπος εξαιτίας έλλειψης της απαιτούμενης απαρτίας. Ο 34ος γύρος ορίζεται για τις 7 Ιανουαρίου. (Israel National News)
*Στην Ισπανία, λίγες ημέρες πριν διεξαχθούν οι γενικές εκλογές, ένας 17χρονος νεαρός γρονθοκοπεί τον πρωθυπουργό Μαριάνο Ραχόι στη διάρκεια περιοδείας του στην πόλη της Ποντεβέδρα.(Πρώτο Θέμα)

## 17 Δεκεμβρίου
;Πόλεμος και επιθέσεις
*Το Συμβούλιο Ασφαλείας των Ηνωμένων Εθνών εγκρίνει ομόφωνα απόφαση,ώστε να δεσμευτούν τα κεφάλαια και άλλοι πόροι των τρομοκρατών του Ισλαμικού Κράτους. Για πρώτη φορά στην ιστορία του οργανισμού, η απόφαση ελήφθη από τους υπουργούς Οικονομικών των 15 κρατών που απαρτίζουν το συμβούλιο. (in.gr)
*Εμφύλιος πόλεμος στη Λιβύη
**Αντιπροσωπείες από τις εμπόλεμες παρατάξεις της Λιβύης υπογράφουν μια συμφωνία για το σχηματισμό κυβέρνησης εθνικής ενότητας.(Reuters)  (Al Arabiya)
*Τουρκικές δυνάμεις ασφαλείας έχουν σκοτώσει 23 ύποπτα μέλη του Εργατικού Κόμματος του Κουρδιστάν στη διάρκεια επιχειρήσεων σε πόλεις όπου οι περισσότεροι κάτοικοι είναι Κούρδοι, όπως η Σίζρε και η Σιλόπι. (BBC)
*Ο πρόεδρος του Νίγηρα Μαχαμαντού Ισούφου ανακοινώνει ότι εξουδετερώθηκε απόπειρα πραξικοπήματος στη χώρα και έγιναν συλλήψεις των πρωταιτίων του πραξικοπήματος. (''The Guardian'')

;Διεθνείς σχέσεις
*Η Τουρκία και το Ισραήλ συμφωνούν σε μια πρώτη συμφωνία για εξομάλυνση των διμερών τους σχέσεων, ύστερα από συνομιλίες στην Ελβετία. (naftemporiki.gr)

;Πολιτική
*Το Κομμουνιστικό Κόμμα της Ουκρανίας τίθεται εκτός νόμου, με απόφαση της κυβέρνησης. (skai.gr) 

## 18 Δεκεμβρίου
;Πόλεμος και επιθέσεις
*Στη διάρκεια επίθεσης στο βόρειο Ιράκ σκοτώνονται γύρω στους 200 τζιχαντιστές. (skai.gr)
*Το Συμβούλιο Ασφαλείας των Ηνωμένων Εθνών εγκρίνει ομόφωνα ένα σχέδιο ψηφίσματος το οποίο προβλέπει την χάραξη ενός διεθνούς οδικού χάρτη με στόχο την επίτευξη ειρήνης στη Συρία.(ethnos.gr)

;Διεθνείς σχέσεις
*Οι 28 χώρες που είναι μέλη της ΕΕ αποφασίζουν να παραταθεί η ισχύς των κυρώσεων που έχουν επιβληθεί εναντίον της Ρωσίας. (naftemporiki.gr) 

;Πολιτική και εκλογές
*Προεδρικές εκλογές στις Σεϋχέλλες 2015
**Ο πρόεδρος της χώρας, Τζέιμς Μισέλ, επανεκλέγεται στον δεύτερο γύρο, επικρατώντας του Γουάβελ Ραμκαλάουαν με διαφορά μόλις 193 ψήφων, έπειτα από τις προεδρικές εκλογές στις Σεϋχέλλες, που ολοκληρώθηκαν σήμερα.(Reuters) 
*Δημοψήφισμα για σύνταγμα στη Ρουάντα 2015
**Οι κάτοικοι στη Ρουάντα υπερψηφίζουν σε δημοψήφισμα την τροποποίηση του συντάγματος, ώστε να επιτραπεί στον πρόεδρο Πολ Καγκάμε να διεκδικήσει περισσότερες θητείες. Ποσοστό περισσότερο από το 98% των πολιτών ενέκριναν την πρόταση. (BBC) (AP μέσω Huffington Post)

## 19 Δεκεμβρίου
;Πόλεμος και επιθέσεις
*Η Τουρκία ανακοινώνει ότι συνεχίζει να αποσύρει τα στρατεύματά της από το Ιράκ. (iefimerida.gr)

;Καταστροφές και δυστυχήματα
*Από χιονοστιβάδα που καταπλακώνει περισσότερα από 10 σπίτια σκοτώνεται ένα άτομο και τραυματίζονται άλλα 9 στο Αρχιπέλαγος Σφάλμπαρντ, στον Αρκτικό Ωκεανό. (in.gr)

;Πολιτισμός και ΜΜΕ
*Μις Κόσμος στέφεται στην Κίνα η Μις Ισπανία, Μιρέια Λαλαγκούνα. Είναι η πρώτη καλλονή από την Ισπανία που κερδίζει τον τίτλο. (The TOC)

;Αθλητισμός
*Η Μπαρτσελόνα κατακτά στη Γιοκοχάμα της Ιαπωνίας το Παγκόσμιο Κύπελλο Συλλόγων για 3η φρά στην ιστορία της, επικρατώντας της Ρίβερ Πλέιτ με 3-0.(Αθήνα 9.84)

## 20 Δεκεμβρίου
;Πόλεμος και επιθέσεις
*Στη διάρκεια ευρείας επιχείρησης του τουρκικού στρατού, σκοτώθηκαν τις τελευταίες 5 ημέρες περισσότεροι από 100 Κούρδοι μαχητές του Εργατικού Κόμματος του Κουρδιστάν. (naftemporiki.gr) 
*Στη διάρκεια νυχτερινών επιδρομών από αεροσκάφη της Ρωσίας στην Ιντλίμπ της Συρίας σκοτώνονται περισσότερα από 70 άτομα. (lifo.gr)
*Μία οδηγός πέφτει με το όχημά της πάνω σε πεζούς στο Λας Βέγκας, όπου διεξάγονται τα καλλιστεία για την ανάδειξη της Μις Υφήλιος. Ένα άτομο σκοτώνεται και τουλάχιστον άλλα 26 τραυματίζονται. (ABC)

;Δυστυχήματα και καταστροφές
*Από τη βύθιση επιβατηγού πλοίου στην Ινδονησία πεθαίνουν 3 άτομα και δεκάδες άλλων αγνοούνται. Συνολικά 39 άτομα διασώζονται (in.gr)
*Από την κατάρρευση 22 κτηρίων στην πόλη Σενζέν της Κίνας, ύστερα από κατολίσθηση, σκοτώνονται 2 άτομα και τουλάχιστον άλλα 85 αγνοούνται. (antenna.gr)

;Πολιτισμός και κουλτούρα
*Η 20χρονη Σαϊμάα Αμπντελραχμάν γίνεται η πρώτη που κερδίζει τον τίτλο Μις Ιράκ στα καλλιστεία από το 1972.(The TOC)
*Μις Υφήλιος εκλέγεται η 26χρονη Πία Βούρτσμπαχ από τις Φιλιππίνες. Από λάθος του παρουσιαστή αναγνώστηκε αρχικά ότι νικήτρια ήταν η Μις Κολομβία. (Ελευθερία)
;Πολιτική και εκλογές
*Ισπανικές βουλευτικές εκλογές 2015:
**Στις κάλπες προσέρχονται οι ψηφοφόροι στην Ισπανία για να εκλέξουν το κοινοβούλιό τους στις εκλογές που επισφραγίζουν το τέλος του δικομματισμού. Πρώτο αναδεικνύεται το Λαϊκό Κόμμα (PP) του Μαριάνο Ραχόι χωρίς αυτοδυναμία, με 2ο το Σοσιαλιστικό Κόμμα (PSOE) του Πέδρο Σάντσες που κατέγραψε το χειρότερο εκλογικό αποτέλεσμα στην ιστορία του. Το Podemos του Πάμπλο Ιγκλέσιας ήρθε 3ο κόμμα με ποσοστό 20,5%. (newsit.gr)
**Η Ρίτα Μποσάχο γίνεται η πρώτη έγχρωμη εκλεγμένη βουλευτής στη χώρα. [ ()]
*Σλοβενικό δημοψήφισμα για γάμο και υιοθεσία στα ομόφυλα ζευγάρια 2015:
**Σε δημοψήφισμα που διενεργείται στη Σλοβενία, οι ψηφοφόροι απορρίπτουν σε ποσοστό 63% τον νόμο που θα έδινε τη δυνατότητα σε ομόφυλα ζευγάρια να παντρεύονται και να υιοθετούν παιδιά.(kathimerini.gr)
*Με μεγάλη συμμετοχή ολοκληρώνεται ο πρώτος γύρος των εκλογών για πρόεδρο της Νέας Δημοκρατίας. Ο Βαγγέλης Μεϊμαράκης προηγείται στον πρώτο γύρο των εκλογών. (zougla.gr)

## 21 Δεκεμβρίου
;Πόλεμος και επιθέσεις
*Εκδίδεται διεθνές ένταλμα σύλληψης για τον πρώην πρόεδρο της Μπουρκίνα Φάσο, Μπλεζ Κομπαορέ, ο οποίος κατηγορείται από τη στρατιωτική δικαιοσύνη για τη συμμετοχή του στη δολοφονία του προέδρου Τομά Σανκαρά το 1987. (naftemporiki.gr)

;Διεθνείς σχέσεις
*Η ΕΕ επεκτείνει τις κυρώσεις εναντίον της Ρωσίας για άλλους 6 μήνες, ως τις 31 Ιουλίου 2016, εξαιτίας της επέμβασής της στην Ουκρανία. (Bloomberg) (Voice of America)

;Δυστυχήματα και καταστροφές
*Η Λιβύη ανακοινώνει ότι 2 πρόσφυγες πνίγηκαν, διασώθηκαν άλλοι 108 και 10 αγνοούνται έπειτα από τη βύθιση του πλοίου τους στα δυτικά της λιβυκής πρωτεύουσας. (in.gr)

;Αθλητισμός
*Η Επιτροπή Ηθικής της FIFA επιβάλλει οκτάχρονο αποκλεισμό από κάθε αθλητική δραστηριότητα στους Μισέλ Πλατινί και Σεπ Μπλάτερ για παράνομες πληρωμές και άλλες οικονομικές υποθέσεις. (gazzetta.gr)

## 22 Δεκεμβρίου
;Καταστροφές και δυστυχήματα
*Από την πτώση δικινητήριου αεροσκάφους της συνοριοφυλακής της Ινδίας στα περίχωρα του Νέου Δελχί σκοτώνονται 10 άτομα. (naftemporiki.gr/ΑΜΠΕ/Γαλλικό Πρακτορείο)

;Νομοθεσία
*Η Βουλή των Ελλήνων ψηφίζει το σύμφωνο συμβίωσης για ΛΟΑΤ ατομα με 193 ψήφους υπέρ και 56 κατά.

;Διεθνείς σχέσεις
*Η Βουλή των Ελλήνων παρουσία του προέδρου Μαχμούντ Αμπάς, εγκρίνει ψήφισμα με το οποίο τάσσεται υπέρ μιας βιώσιμης λύσης του Παλαιστινιακού, ανοίγοντας το δρόμο για την μελλοντική αναγνώριση του Κράτους της Παλαιστίνης. (kathimerini.gr)

;Υγεία
*Οι Φιλιππίνες γίνονται η πρώτη ασιατική χώρα και η δεύτερη στον κόσμο (μετά το Μεξικό) που εγκρίνει τη χρήση ενός εμβολίου για τον δάγκειο πυρετό. (Rappler) (CNN)

;Πολιτική και εκλογές
*Οι αυτονομιστές στην Καταλονία καταλήγουν σε προκαταρκτική συμφωνία για τον σχηματισμό κυβέρνησης με πρόεδρο τον Άρτουρ Μας. (skai.gr) 
*Αναβάλλεται επ' αόριστο η διεξαγωγή του 2ου γύρου των προεδρικών εκλογών στην Αϊτή, που είχε οριστεί για τις 27 Δεκεμβρίου. (Sentinel)

;Επιστήμη και τεχνολογία
*Σε μία ιστορική προσεδάφιση, πύραυλος της αμερικανικής εταιρείας SpaceX έθεσε σε τροχιά 11 τηλεπικοινωνιακούς δορυφόρους και μετά επέστρεψε άθικτος στο Ακρωτήριο Κανάβεραλ για να χρησιμοποιηθεί εκ νέου. Το επίτευγμα αναμένεται να οδηγήσει στη μείωση του κόστους των αποστολών στο Διάστημα. (in.gr)

## 23 Δεκεμβρίου
;Πόλεμος και επιθέσεις
*Μπόκο Χαράμ
**Σε νυχτερινή επίθεση από ύποπτους εξτρεμιστές της Μπόκο Χαράμ στην πόλη Αμπαντάμ του Νίγηρα σκοτώνονται 2 νιγηριανοί στρατιώτες και 3 πολίτες. Σε άλλη επίθεση καμικάζι στη Λίμνη Τσαντ σκοτώνονται 3 από τους δράστες. (Reuters)

;Θρησκεία
*Απαγορεύονται οι εορτασμοί των Χριστουγέννων στη Σομαλία, στο Τατζικιστάν και στο Μπρουνέι, με τις ποινές να φτάνουν και τη φυλάκιση 5 ετών. (''The Guardian'')

;Πολιτική και εκλογές
*Πολιτική της Κροατίας
**Στην Κροατία πρόεδρος της Βουλής εκλέγεται ο Ζέλικο Ράινερ. (Ζούγκλα)
**Εντολή για σχηματισμό κυβέρνησης λαμβάνει ο Τίχομιρ Ορέσκοβιτς. (kathimerini.gr)
*Στη Γεωργία υποβάλλει παραίτηση ο πρωθυπουργός Ιρακλί Γκαριμπασβίλι.(Civil Georgia)

;Αθλητισμός
*Ο ιστιοπλόος Αιμίλιος Παπαθανασίου αναδεικνύεται πρωταθλητής για 19η φορά στην κατηγορία Σταρ, πετυχαίνοντας παγκόσμιο ρεκόρ νικών. (real.gr)

## 24 Δεκεμβρίου

;Καταστροφές και δυστυχήματα
*Τουλάχιστον 25 άτομα πεθαίνουν και πάνω από 100 τραυματίζονται σε φωτιά που ξεσπά σε νοσοκομείο της πόλης Τζαζάν στη νότια Σαουδική Αραβία. (Al Jazeera)
*Από την χθεσινή καταιγίδα που έπληξε τις μεσοδυτικές και τις νοτιοδυτικές Ηνωμένες Πολιτείες, ο αριθμός των νεκρών αυξήθηκε στους 11, με δεκάδες τραυματίες.Ο κυβερνήτης της πολιτείας Μισισίπι, Φιλ Μπράιαντ κηρύσσει την περιοχή σε κατάσταση έκτακτης ανάγκης. (NBC News) (Reuters) 
*Μέχρι και 100 άτομα σκοτώνονται από έκρηξη σε εργοστάσιο υγραερίου στη νοτιοανατολική Νιγηρία. (''Vanguard'')
*Από πλημμύρες που έπληξαν τη βόρεια Ουρουγουάη, πέθαναν 2 άτομα και αναγκάστηκαν να εγκαταλείψουν τα σπίτια τους 5.500 άνθρωποι. (Fox News Latino) (''Latin American Herald Tribune'') 

;Πολιτική
*Γίνεται γνωστό ότι με βάση συμφωνία για τον προϋπολογισμό, οι 53 αμερικανοί που είχαν συλληφθεί όμηροι στη Τεχεράνη το 1979 ή οι οικογένειές τους, θα αποζημιωθούν από την αμερικανική κυβέρνηση. (ABC News) (''The Hill'')

## 25 Δεκεμβρίου
;Πόλεμος και επιθέσεις
*Εμφύλιος πόλεμος στη Συρία
**Ο ιδρυτής της ισλαμιστικής ομάδας ανταρτών Στρατός του Ισλάμ Ζαχράν Αλούς, μαζί με άλλους κατώτερους αξιωματούχους, φέρονται να σκοτώθηκαν σε ρωσικές επιθέσεις στη Δαμασκό.(The News Hub) (BBC) (''Irish Independent'')

;Δυστυχήματα και καταστροφές
*Τουλάχιστον 17 άτομα τραυματίζονται από σεισμό μεγέθους 6,3 Ρίχτερ στο Πακιστάν και στο Αφγανιστάν. (NBC News) (CNN) (USGS) (BNO News)

;Διεθνείς σχέσεις
*Η Νότια Κορέα και η Ιαπωνία συμφωνούν στο θέμα των αποκαλούμενων "σκλάβων του σεξ", τις οποίες υποδούλωσε και εξώθησε στην πορνεία η Ιαπωνία κατά τον Δεύτερο Παγκόσμιο Πόλεμο. (Bloomberg) (''The Nikkei'') (''The Korea Times'')

## 26 Δεκεμβρίου

;Δυστυχήματα και καταστροφές
*Σε 18 ανήλθε ο αριθμός των νεκρών από τις καταιγίδες στην Αλαμπάμα και στο Τέξας. additional tornadoes hitting north-centrall-southern-storms-rises-18-n486256 (NBC News) (USA Today)
*Οι αρχές ανακοινώνουν 4 νεκρούς από τον χθεσινό σεισμό που έπληξε το βορειοανατολικό Αφγανιστάν, και πάνω από 100 τραυματίες, κυρίως στο Πακιστάν. (''Latin American Herald Tribune'') 

;Πολιτική και εκλογές
*Πρωθυπουργός της Γουινέας διορίζεται από τον πρόεδρο Αλφά Κοντέ ο Μαμαντί Γιουλά. (madata.gr)
## 27 Δεκεμβρίου
;Πόλεμος και επιθέσεις
*Ο στρατός του Ιράκ καταλαμβάνει ξανά έναν σημαντικό θύλακα στην πόλη Ραμάντι, τον οποίο μέχρι πρότινος ήλεγχε το Ισλαμικό Κράτος του Ιράκ και της Συρίας. (Reuters) (CNN)
*Τουλάχιστον 30 άτομα σκοτώνονται σε νέα επίθεση της Μπόκο Χαράμ, με χειροβομβίδες στην πόλη Μαϊντουγκούρι της Νιγηρίας (AP μέσω ''The Washington Post'')  
**Σε διπλή βομβιστική επίθεση αυτοκτονίας στην πόλη Μανταγκάλι σκοτώνονται τουλάχιστον 25 άτομα. (BBC)

;Δυστυχήματα και καταστροφές
*Καταιγίδες πλήττουν το Ντάλας του Τέξας, με αποτέλεσμα να πεθάνουν 11 άτομα, ενώ άλλα 5 πεθαίνουν στο Ιλινόις. (USA Today) (AP μέσω ''The Greeneville Sun'')

;Πολιτική και εκλογές
*Για τις 30 Δεκεμβρίου αναβάλλεται η διεξαγωγή των γενικών εκλογών στην Κεντροαφρικανική Δημοκρατία, εξαιτίας τεχνικών λόγων. (euronews)

## 28 Δεκεμβρίου

;Πόλεμος και επιθέσεις
*Τουλάχιστον 32 άτομα σκοτώνονται και 90 τραυματίζονται από την έκρηξη παγιδευμένου αυτοκινήτου με εκρηκτικά και σε βομβιστική επίθεση καμικάζι στην επαρχία αλ Ζάχρα της συριακής πόλης Χομς. (Reuters)

;Νόμος και έγκλημα
*Στο Πουέρτο Ρίκο αυτοκτόνησε ένας αστυνομικός, αφού πρώτα σκότωσε τρεις συναδέλφους του στην πόλη Πονσέ. (Πρώτο Θέμα)

;Πολιτική και εκλογές
*Ο Ελόι Ίνος, Κυβερνήτης των Βόρειων Μαριανών Νήσων από το 2013, πεθαίνει εν ενεργεία.(Saipan Tribune) 
*Στην Πολωνία υπογράφεται ο αμφιλεγόμενος νόμος που μειώνει τη δύναμη του Συνταγματικού Δικαστηρίου. (Η Εφημερίδα των Συντακτών) 

## 29 Δεκεμβρίου
;Πόλεμος και επιθέσεις
*Στο Πακιστάν σε βομβιστική επίθεση αυτοκτονίας που σημειώνεται σε γραφεία κυβερνητικής υπηρεσίας σκοτώνονται 26 άτομα και τραυματίζονται περισσότερα από 40. (real.gr)

;ΜΜΕ
*Σε ανακοίνωση της οργάνωσης Δημοσιογράφοι Χωρίς Σύνορα αναφέρεται ότι 67 δημοσιογράφοι σκοτώθηκαν σε όλο τον κόσμο το 2015 εξαιτίας του επαγγέλματός τους, κυρίως στη Γαλλία, με σημαντικότερη την επίθεση εναντίον της εφημερίδας Charlie Hebdo. (The TOC)

;Νόμος και έγκλημα
*Η βελγική αστυνομία ανακοινώνει ότι συνέλαβε 2 άτομα ως ύποπτα για σχεδιασμό τρομοκρατικής επίθεσης στις Βρυξέλλες και το χτύπημα θα εκτελείτο στις 31 Δεκεμβρίου. (Πρώτο Θέμα)

;Επιστήμη και τεχνολογία
*Ο Παγκόσμιος Οργανισμός Υγείας κηρύσσει τη Γουινέα απαλλαγμένη από τον ιό Έμπολα, δύο χρόνια μετά το πρώτο κρούσμα στη χώρα. (in.gr)

;Πολιτική και εκλογές
*Ο Αντικυβερνήτης Ραλφ Τόρες ορκίζεται προσωρινός Κυβερνήτης των Βόρειων Μαριανών Νήσων. Στη θέση του Τόρες αναλαμβάνει ο Βίκτορ Χόκογκ.(Marianas Variety) 
*Αμερικανικές προεδρικές εκλογές 2016:
**Ο Τζορτζ Πατάκι, πρώην κυβερνήτης της πολιτείας της Νέας Υόρκης, αποσύρεται από την κούρσα για το χρίσμα του Ρεπουμπλικανικού Κόμματος για να γίνει πρόεδρος των ΗΠΑ.(Σκάι) 

## 30 Δεκεμβρίου

;Πόλεμος και επιθέσεις
*Συλλαμβάνονται 3 άτομα στην Άγκυρα ως ύποπτα για διασυνδέσεις με το Ισλαμικό Κράτος του Ιράκ και της Συρίας και για το σχεδιασμό τρομοκρατικών επιθέσεων που θα εκτελούνταν την Πρωτοχρονιά. (Σκάι) 

;Πολιτική και εκλογές
*Γενικές εκλογές στην Κεντροαφρικανική Δημοκρατία 2015-16:
**Στις κάλπες για τον πρώτο γύρο των προεδρικών εκλογών και την ανάδειξη των μελών του κοινοβουλίου προσέρχονται οι ψηφοφόροι στην πολυτάραχη Κεντροαφρικανική Δημοκρατία. (Pulse News Agency)

## 31 Δεκεμβρίου
;Πόλεμος και επιθέσεις
*Ανακοινώνεται από τον ισραηλινό στρατό ότι ένας Παλαιστίνιος επιτίθεται με αυτοκίνητο εναντίον Ισραηλινών στρατιωτών τραυματίζοντας ελαφρά τον έναν πριν πέσει νεκρός από τα πυρά τους στην κατεχόμενη Δυτική Όχθη.(skai.gr) 

;Καταστροφές και δυστυχήματα
*Από πυρκαγιά σε ουρανοξύστη στο Ντουμπάι 1 άνθρωπος πεθαίνει από ανακοπή καρδιάς και 14 άτομα τραυματίζονται. (newsit.gr)
*Μεγάλο κύμα πλήττει εξέδρα γεώτρησης στη Βόρεια Θάλασσα, με αποτέλεσμα να πεθάνει ένας άνθρωπος και άλλοι 2 να τραυματιστούν. (naftemporiki.gr)

;Νόμος και έγκλημα
*Συλλαμβάνεται ένας ύποπτος άνδρας στη Νέα Υόρκη. Ο συλληφθείς φέρεται ότι σχεδίαζε τρομοκρατική επίθεση σε εστιατόριο στο Ρότσεστερ της Νέας Υόρκης. (kathimerini.gr)

 12